અમદાવાદ: જ્યારે કોઇ પોલીસ અધિકારી સામે ગુનો દાખલ થાય અને તેની તપાસ તે પોલીસ અધિકારી પોતે જ કરતા હોય તે બને ખરું? આવું અમદાવાદ શહેરમાં બન્યું છે. શહેર પોલીસમાં કેટલું ધુપ્પલ ચાલે છે તેનો ચોંકાવનારો કિસ્સો બહાર આવ્યો છે. ઇસનપુર પોલીસ સ્ટેશનના પીઆઇ તથા ત્રણ પોલીસ કોન્સ્ટેબલ સામે શાહઆલમની એક દુકાનમાં ગેરકાયદે કબજો કરવાની સંડોવણીનાે ગંભીર આક્ષેપ થતાં ચારેય સામે ઇસનપુર પોલીસ સ્ટેશનમાં ફરિયાદ દાખલ થઇ હતી. નવાઇની વાત છે કે કોર્ટના આદેશથી ખુદ એમ. એન. પંડ્યાએ આ ફરિયાદ દાખલ કરી છે, જેમાં આરોપી તરીકે પણ તેમનું પોતાનું નામ છે અને છેલ્લા દોઢ મહિનાથી તપાસ પણ પોતે જ કરી રહ્યા હતા. આ બાબતને હાઇકોર્ટે અત્યત ગંભીરતાથી લઇને શહેર પોલીસ કમિશનર અને ડીસીપીને નોટિસ ઇશ્યૂ કરતાં ઉચ્ચ અધિકારીઓ પણ મૂંઝવણમાં મુકાઇ ગયા હતા. છેવટે આ કેસની તપાસ મણીનગર પીઆઇને સોંપાતાં તેઓ કોર્ટમાં ‌િરપોર્ટ લઇને હાજર થયા હતા.